cyanic-selkie/wikianc huggingface dataset:
Հայաստանն Առաջին համաշխարհային պատերազմում
1916 թվականի ամռանն արդեն Արևմտյան Հայաստանի մեծ մասը գրավված էր ռուսական զորքերի կողմից։ Կովկասյան ճակատում ռուսական բանակի հաջողությունները խթանեցին անգլո-ֆրանսական բանակցությունները Օսմանյան կայսրության ասիական տարածքները, այդ թվում՝ Արևմտյան Հայաստանը բաժանելու շուրջ և հանգեցրին 1916 թվականի Սայքս-Պիկոյի համաձայնագրի կնքմանը։ 1916 թվականի հունիսին ռուսական զորքերի գրաված Արևմտյան Հայաստանում ստեղծվեց Թուրքահայաստանի գեներալ-նահանգապետությունը։ Ռուսական կառավարությունը մշակում էր Արևմտյան Հայաստանի հայաթափ եղած հողերը ռուսներով վերաբնակեցնելու ծրագրեր։ Ձեռնամուխ լինելով գրավված տարածքի տնտեսական յուրացմանը՝ ձգտում Էր Թուրքիայի հայկական նահանգները վերածել Ռուսաստանի սովորական ծայրագավառների։ Այդպիսով, ի դերև ելան Արևմտյան Հայաստանում գեթ ինքնավարության ձևով հայկական պետականությունը վերականգնելու հայ հասարակական–քաղաքական շրջանների հույսերը։
1917 թվականի մայիսից ռուս-թուրքական ռազմաճակատում փաստացի զինադադարի վիճակ էր ստեղծված։ Պաշտոնապես զինադադարը ստորագրվեց 1917 թվականի դեկտեմբերի 18-ին Երզնկայում։ Ռուսաստանում Հոկտեմբերյան հեղափոխությունից հետո ռուսական զորքերը սկսեցին լքել Արևմտյան Հայաստանը։ Օգտվելով դրանից՝ թուրքական հրամանատարությունը, խախտելով զինադադարը, հարձակման անցավ ամբողջ ճակատով։ Հետ մղելով ռազմաճակատը պահող փոքրաթիվ հայկական ազգային զորամասերը՝ թուրքերը վերագրավեցին Արևմտյան Հայաստանը, 1918 թվականի մայիսին՝ Ալեքսանդրապոլը, հասան Ղարաքիլիսա (այժմ Վանաձոր), ապա Երևանի մերձակա շրջանները։ Վտանգված հայրենիքը փրկելու համար ոտքի ելած հայ ժողովուրդը կասեցրեց թուրքական զորքերի առաջխաղացումը (Սարդարապատի ճակատամարտ 1918 թվական, Ղարաքիլիսայի ճակատամարտ 1918 թվական, Բաշ–Ապարանի ճակատամարտ 1918 թվական), կանխեց հայ ժողովրդի ֆիզիկական գոյությանը սպառնացող վտանգը և պայմաններ ստեղծեց հայ պետականության վերականգնման համար (Հայաստանի Հանրապետություն 1918-1920)։ 1918 թվականի հունիսի 4-ին Բաթումի պայմանագրով Կարսից ու Արդահանից բացի, Թուրքիային էին անցնում Սուրմալուի, Շարուրի, Նախիջևանի գավառները. Էջմիածնի և Ալեքսանդրապոլի գավառների մեծ մասը։ 1918 թվականի հունիս-հոկտեմբեր ամիսներին Հայաստանի Հանրապետությունը ըստ էության գտնվում էր Թուրքիայի վերահսկողության տակ։ Եվ միայն Առաջին համաշխարհային պատերազմում Թուրքիայի պարտությունից ու 1918 թվականի Մուդրոսի զինադադարից հետո թուրքական զորքերը թողեցին Հայաստանի Հանրապետության տարածքը, Կարսի մարզը, վերականգնվեց 1914 թվականի ռուս-թուրքական սահմանը։ Հայաստանի Հանրապետության կառավարությունը չեղյալ հայտարարեց Բաթումի պայմանագիրը։
Հետպատերազմյան կարգավորման ժամանակ հայկական հարցը Անտանտի երկրների օգնությամբ լուծելու Հայաստանի Հանրապետության կառավարության և արևմտահայերի քաղաքական շրջանների փորձերը ապարդյուն անցան։
Տես նաև
Հայերի մասնակցությունը Առաջին համաշխարհային պատերազմին
Կատեգորիա:Հայոց ցեղասպանություն Կատեգորիա:Առաջին համաշխարհային պատերազմ Կատեգորիա:Հայաստանի առաջին հանրապետություն Կատեգորիա:Առաջին համաշխարհային պատերազմն ըստ երկրի Կատեգորիա:Ռազմական պատմություն Կատեգորիա:Հայաստանի պատերազմներ
Քաղաքացիական արժանիքների շքանշան (Ֆրանսիա)
Քաղաքացիական արժանիքների շքանշան, ամբողջական անվանումը` Ներքին գործերի նախարարության քաղաքացիական ծառայության արժանիքների շքանշան (Ordre du Mérite civil du ministère de l’intérieur), Ֆրանսիայի գերատեսչական պարգև, որը գտնվում է Ներքին գործերի նախարարության հայեցողության տակ ։ Հաստատվել է 1957 թվականի հոկտեմբերի 14-ի դեկրետով, վերացվել է 1963 թվականի դեկտեմբերի 3-ի շքանշանային բարեփոխման հետևանքով։
Պատմություն
Քաղաքացիական արժանիքների շքանշանը հաստատվել է 1957 թվականի հոկտեմբերի 14-ին և սահմանվել է Ներքին գործերի նախարարության կողմից շարունակական բարեխիղճ ծառայությունների համար, ինչպես նաև՝ տեղական ինքնակառավարման և քաղաքային կառավարման աշխատակիցների, հասարակական կազմակերպությունների և նախարարությանը ենթարկվող այլ կազմակերպությունների աշխատակիցների համար։ Շքանշանը գտնվում էր Ներքին գործերի նախարարի վարույթում և վերահսկվում էր Շքանշանի խորհրդով։ Խորհուրդը բաղկացած էր 11 մարդուց, որոնցից 7-ին նշանակում էր նախարարը։
Քաղաքացիական արժանիքների շքանշանը վերացվել է 1963 թվականի դեկտեմբերի 3-ին և փոխարինվել է Ծառայությունների ազգային շքանշանով, որով ստեղծվել էր փոխարինելու ծառայությունների համար շնորհվող մեծ թվով գերատեսչական շքանշանները։ Քաղաքացիական արժանիքների շքանշանով պարգևատրվածներն իրավունք ունեին կրելու շքանշանները և օգտվելու դրանց համար սահմանված առավելություններից նաև շքանշանի վերացումից հետո ։
Պարգևատրման պայմաններ
Շքանշանակիրը պետք է լիներ 35 տարեկանից ոչ երիտասարդ, զբաղվեր քաղաքացիական իրավունքներով և ունենար քաղաքացիական ծառայության 3 տարվա փորձ։ Սպայի աստիճանի պարգևատրումը կարող էր շնորհվել ոչ վաղ քան շքանշանակրի աստիճան ստանալուց 8 տարի անց, իսկ Կոմանդորի աստիճանը՝ սպայական աստիճան ստանալուց 5 տարի առաջ։ Պատվո լեգիոնի սպայական և կոմանդորի շքանշանները կարող էին ներկայացվել միանգամից Քաղաքացիական արժանիքների շքանշանին համարժեք։ Քաղաքացիական շքանշանի խորհրդի անդամները օրենքով դառնում էին կոմանդորներ։ Շքանշանով պարգևատրումը տեղի էր ունենում տարին երկու անգամ ` հունվարի 1-ին և հուլիսիս 14-ին։ Տարեկան պարգևատրումների քանակի սահմանափակում կատարվեց` կոմանդորի՝ ոչ ավելի քան 10, սպայի՝ ոչ ավելի քան 60 և ասպետի տիտղոսի՝ ոչ ավելի քան 200 շնորհում։ Բացառության կարգով շքանշանի սահմանման առաջին տարին թույլատրվել է ստեղծել սահմանված քանակի կրկնակի թվով շքանշաններ, միևնույն ժամանակ հաշվի չի առնվել սպայի և կոմանդորի աստիճանների միջպարգևային ժամկետի կանոնը։ Շքանշանի հաստատումից հետո առաջին 8 տարին թույլատրվում էր կրճատել շքանշանների պարգևատրման միջև առկա ժամկետը։ Օտարերկրացիները, ովքեր ապրում էին Ֆրանսիայի տարածքում կարող էին պարգևատրվել շքանշանով ֆրանսիացիների համար գործող նույն պայմաններով։
Արտաքին հղումներ
Կատեգորիա:1957 հիմնադրումներ
Յուհո Լալլուկկա
Յոհան (Յուհո) Լալլուկկա (Johan (Juho) Lallukka, ), ֆինն ձեռներեց, առևտրական խորհրդական և մեկենաս ։
Ապրելու պատճառ (ֆիլմ, 2011)
Ապրելու պատճառ (lit. "Today"), 2011 թվականին նկարահանված հարավկորեական ֆիլմ։ Այն գրվել և ստեղծվել է Լի Ջոն Հյանի կողմից  ։ Սոն Հե Քյոն Ֆիլմում նկարահանվել է ռեժիսորի դերում, որը ներել է իր փեսացույին սպանած պատանուն ։ Պրեմեիրան տեղի է ունեցել 2011 թվականին Բուսանի միջազգային կինոփառատոնում  , իսկ կինոթատրոններում է հայտնվել 2011 թվականի հոկտեմբերի 27-ին ։ Այն հավաքել է 131,194 մուտքի տոմս ։
Յուհո Լալլուկկա
Կենսագրություն
Յուհո Լալլուկկան ծնվել է 1852 թվականին, Կարելական պարանոցի Ռյայսյալյա բնակավայրում, գյուղացիական ընտանիքում։ 1891 թվականից բնակվել է Վիբորգում։ Նույն թվականին նա ձեռներեց Յաակկո Հյակլիի հետ համատեղ հիմնել  է «Հյակլի, Լալլուկկա և Կо» ընկերությունը, որը զբաղվել է հացահատիկի, սուրճի վերամշակման, ոլոռի և սերմերի մեծածախ առևտրով։ 1912 թվականին այն վերափոխվել է «Հյակլի, Լալլուկկա և Կо» ԲԸ-ի՝ 5 միլիոն ռուբլի բաժնետիրական կապիտալով։ 1906 թվականին Վիբորգում կառուցվել է ընկերության շենքը՝ ճարտարապետ Ալլան Շուլմանի նախագծով։ Լալլուկկան հանդիսացել է նաև «Պամաուս» արդյունաբերական և առևտրային ձեռնարկությունների սեփականատերերի միության ակտիվ պաշտոնատար անձանցից մեկը, իսկ 1901-1902 թվականներին` փոխնախագահը։ Բացի այդ, նա Վիբորգի պատմության մեջ հիշատակվում է որպես մեկենաս, մասնավորապես, ֆինանսավորել է քաղաքային դրամատիկական թատրոնը։ Նրա անունով է կոչվել Վիբորգի փողոցներից մեկը (այժմ` Մայակովսկու փողոց)։
Ապրելու պատճառ (ֆիլմ, 2011)
Սյուժե
Վավերագրական ֆիլմերի ռեժիսոր Դա Հին (Սոն Հե Քյո) վրաերթի պատճառով իր ծննդյան օրը կորցնում է փեսացույին։ Բայց նա ներում է 15-ամյա հանցագործին՝ ելնելով նրա կաթոլիկ լինելու հանգամանքից, և ստորագրում է անչափահասի համար մահապատժի չեղարկման մասին միջնորդությունը։ Մեկ տարի անց Կաթոլիկ եկեղեցին Դա Հիին հանձնարարում է վավերագրական ֆիլմ նկարահանել մահապատժի անմարդկայնության մասին։ Սակայն նրա բարոյական համոզմունքները և կարեկից լինելու ցանկությունը լրջորեն կասկածի տակ են դրվում, երբ նա իմանում է, որ իր ներելուց կարճ ժամանակ անց դեռահաս վարորդը սպանել է համադասարանցուն ։
Յուհո Լալլուկկա
Կենսագրություն
Յուհո Լալլուկկան մահացել է Վիբորգում 1913 թվականին՝ ձեռնարկության ղեկավարությունը հանձնելով կնոջը՝ Մարիա Լալլուկկային ։ Մարիան մահացել է ամուսնու մահից տաս տարի հետո` 1923 թվականին։ Ըստ նրա կտակի, 1934 թվականին ճարտարապետ Ալվար Աալտոյի նախագծով կառուցվել է Վիբորգի  քաղաքային գրադարանը։ Լալլուկկայի կնոջ ունեցվածքի մեծ մասը կտակվել է Հելսինկիի  նկարիչների տան կառուցման համար։ 1924 թվականին Վիբորգի Ռիստիմյակսկի գերեզմանատանը կանգնեցվել է ամուսիններ Յուհո և Մարիա Լալլուկկաների հուշարձանը, որը ստեղծել է քանդակագործ Էմիլ Հալոնեն։ 1986 թվականի օգոստոսի 30-ին «Պամաուս» միության միջոցներով հուշարձանը վերաբացվել է Լապենրանտայի ռուսական նախկին ռազմական գերեզմանատանը։
Ապրելու պատճառ (ֆիլմ, 2011)
Արտաքին հղումներ
Կատեգորիա:2011 ֆիլմեր Կատեգորիա:Կորեերեն ֆիլմեր Կատեգորիա:Հարավկորեական ֆիլմեր Կատեգորիա:Հարավկորեական դրամա ֆիլմեր
Յուհո Լալլուկկա
Ծանոթագրություններ
Կատեգորիա:Ֆինն բարեգործներ Կատեգորիա:Ֆինն գործարարներ Կատեգորիա:Ֆինլանդիայի քաղաքական գործիչներ
Բոսրայի շրջան
Վարչական կենտրոնն է Բոսրա քաղաքը։ 2004 թվականի մարդահամարի տվյալներով շրջանը ունի 33,839 բնակչություն ։ Տարածքը կազմում է 336.16 կմ²։
Ունի 9 գյուղ և ավան
Ծանոթագրություններ
Կատեգորիա:Սիրիայի շրջաններ Կատեգորիա:Դառաայի գավառ
Միլք (ֆիլմ)
«Միլք» (Milk) Գուս Վան Սենթի կենսագրական ֆիլմն է՝ նվիրված գեյ իրավապաշտպան Հարվի Միլքի կյանքին, որը դարձավ ԱՄՆ առաջին քաղաքական գործիչը, որը հրապարակայնորեն հայտարարեց իր միասեռական կողմնորոշման մասին, և ով այնուհետև կարողացավ հաղթել կառավարության ընտրությունը։ Շոն Փենը խաղացել է Հարվի Միլքի դերը։ Ամերիկյան էկրաններ մուտք գործելուց հետո Հարվի Միլքը դրական է ընդունվել, այդ թվում՝ քննադատների կողմից, և ստացել բազմաթիվ մրցանակներ։
Ստեղծման պատմություն
ԱՄՆ-ի էկրաններին կինոնկարի թողարկումը նվիրված է Միլքի սպանության 30-ամյակին։ Ֆիլմի նախնական ցուցադրությունը տեղի է ունեցել 2008 թվականի հոկտեմբերի 28-ին Կաստրոյի «գեյ-գյուղում» (Սան Ֆրանցիսկոյի շրջան), որտեղ ապրել է ֆիլմի հերոսը։
Սյուժե
Կինոֆիլմը ցույց է տալիս Հարվի Միլքի կյանքի մի քանի տարիները, ով դարձել է ԱՄՆ-ի առաջին միասեռական քաղաքական գործիչը, որը հաղթել է իշխանության պետական մարմնի ընտրություններում։ Միլքը Նյու Յորքից Սան Ֆրանցիսկո է տեղափոխվել իր ընկեր Սքոթ Սմիթի հետ և բացել է փոքրիկ ֆոտոխանութ, որը դարձել է տեղի նույնասեռականների աճող համայնքի կենտրոնը։ Մի ընտրարշավ մյուսի հետևից տանուլ տալով՝ Միլքը, ի վերջո, հասնում է հաղթանակի և ընտրվում է քաղաքի դիտորդական խորհրդի անդամ։ Սակայն նրա հակառակորդը դառնում է պահպանողական Դեն Ուայթը։
Թեև ֆիլմը սկսվում է գլխավոր հերոսի սպանությունից և նրա կտակից, ֆիլմի ստեղծող Գաս Վան Սենթը ասում է, որ ֆիլմը ոչ թե մահվան, այլ անձնազոհության մասին է. «Միլքը զոհաբերում է իրեն հանուն գաղափարի։ <...> Նա չի վախենում մահից, կատակում է նրա հետ՝ սառնարանին սպառնալիքով նամակ կախելով, - կարծում է, որ այդպես կարող է խաբել ճակատագրին»։
Ակնարկներ
Դեռ պրեմիերայից առաջ, Միլքը մամուլում ստացավ չափազանց բարենպաստ ակնարկներ ։ Որոշ գրախոսներ նշել են պրեմիերայի սիմվոլիկությունը ռասայական փոքրամասնության ներկայացուցիչ (Բարաք Օբամայի) ընտրվելուց անմիջապես հետո և Փեննին անվանել են «Օսկարի» հիմնական թեկնածուներից մեկը։ Հեղինակավոր քննադատ Ռոջեր Էբերտը ֆիլմը հնարավոր ամենաբարձր գնահատականին է արժանացրել ։
Ճանաչում
Ֆիլմը ներկայացվել է «Ոսկե գլոբուսի», BAFTA-ի և Ամերիկյան կինոակադեմիայի 8 մրցանակների, ներառյալ «Օսկարի» լավագույն ֆիլմի համար՝ «Օսկարի» անվանակարգերում հաղթելով տղամարդու լավագույն դերի համար (Շոն Փեն) և լավագույն օրիգինալ սցենարի համար (Դաստին Լենս Բլեք)
Հավաքներ
Ֆիլմի բյուջեն կազմել է 20 միլիոն դոլար։ Սահմանափակ վարձույթում 26 նոյեմբերի 2008, լայն վարձույթում հունվարի 30-ից մինչև ապրիլի 16, 2009։ Սահմանափակ վարձույթի առաջին հանգստյան օրերին հավաքվել է 1 453 844 դոլար (10 տեղ, 36 կինոթատրոն), լայն վարձույթի առաջին հանգստյան օրերին՝ 1 481 155 դոլար (18 տեղ, 882 կինոթատրոն)։ Վարձույթի ընթացքում աշխարհում հավաքել է 54 586 584 դոլար (տարվա արդյունքներով 87-րդ տեղը), որից 31 841 299 դոլար ԱՄՆ-ում (տարվա արդյունքներով 89-րդ տեղը) և 22 745 285 դոլար մնացած աշխարհում։ ԱՊՀ երկրներում ֆիլմն մեկնարկել է 2009 թվականի ապրիլի 23-ից հուլիսի 7-ը և հավաքել 336 134 դոլար։
Հղումներ
Կատեգորիա:Universal Pictures ֆիլմեր Կատեգորիա:Ֆիլմեր, որոնց գործողությունները տեղի են ունենում Նյու Յորքում Կատեգորիա:Ամերիկյան պատմական ֆիլմեր Կատեգորիա:Ամերիկյան կենսագրական ֆիլմեր Կատեգորիա:Ամերիկյան դրամա ֆիլմեր Կատեգորիա:Անգլերեն ֆիլմեր Կատեգորիա:Վիքիպեդիա:Վիքիտվյալների արժեքների վերաձևակերպմամբ հոդվածներ Կատեգորիա:Ամերիկյան ԼԳԲՏ ֆիլմեր Կատեգորիա:ԼԳԲՏ ֆիլմեր Կատեգորիա:Ֆիլմեր, որոնց գործողությունները տեղի են ունենում Սան Ֆրանցիսկոյում Կատեգորիա:2008 ֆիլմեր Կատեգորիա:Իրական դեպքերի հիման վրա նկարահանված ֆիլմեր Կատեգորիա:2000-ականների պատմական ֆիլմեր Կատեգորիա:2000-ականների դրամա ֆիլմեր Կատեգորիա:Ամերիկյան կենսագրական դրամա ֆիլմեր Կատեգորիա:Իրական դեպքերի վրա հիմնված դրամա ֆիլմեր Կատեգորիա:Ֆիլմերի երաժշտություն ըստ Դենի Էլֆմանի
Մասսաչուսեթս Հոլ
Մասսաչուսեթս Հոլ (Massachusetts Hall), Հարվարդ քոլեջի ամենաերկարակյաց կառույցն է, Ամերիկայի բրիտանական գաղութներում առաջին բարձրագույն ուսումնական հաստատությունը և Միացյալ Նահանգների երկրորդ հնագույն ակադեմիական շենքը՝ Ուիլիամ և Մերի քոլեջի Վրեն բիլդինգից հետո ։ Այսպիսով, այն մեծ նշանակություն ունի ոչ միայն ամերիկայի կրթության պատմության մեջ, այլև 18-րդ դարի անգլիական գաղութների զարգացման պատմության մեջ։ Մասսաչուսեթս Հոլը նախագծվել է Հարվարդ քոլեջի տնօրեն Ջոն Լեվերեթ կրտսերի և նրա իրավահաջորդ Բենյամին Վադսվորթի կողմից։ Այն կառուցվել է 1718-1720 թվականներին Հարվարդ Յարդում։ Նախկինում այն ուներ 32 սենյակից բաղկացած հանրակացարան և անհատական հետազոտություն անցկացնելու համար նախատեսված 64 սենյակներ։
Բոստոնի պաշարման ժամանակ 640 ամերիկացի զինվոր ներկա են եղել այնտեղ։ Կառույցի ներսում եղած փայտե և երկաթե իրերի մեծ մասը, այդ թվում փայտե դռնակները, անհետացել են հենց այդ ժամանակ։ Մինչ կառույցի՝ որպես ուսանողների նստավայր նախագծվելը, այն տարիներ շարունակ ծառայել է բազմաթիվ նպատակների համար։ 1722 թ․ Թոմաս Հոլիսը նվիրաբերեց մի անկյունաչափ և 24 ոտնաչափ աստղադիտակ՝ որպես օրինակ այն բանի, որ կառույցում տեղակայված էր ոչ պաշտոնական աստղադիտարան։ Ներկայումս համալսարանի ռեկտորը, գանձապահը և փոխնախագահներն ունեն գրասենյակներ, որոնք զբաղեցնում են առաջին երկու հարկերը և երրորդի կեսը, իսկ չորրորդ հարկում բնակվում են առաջին կուրսեցիները։ Մասաչուսեթս Հոլում՝ Հարվարդի ամենահին շենքում ներկա են եղել շատ ազդեցիկ մարդիկ։ Այնտեղ ապրած ԱՄՆ-ի հիմնադիր հայրերից են եղել Ջոն Ադամսը, Ջոն Հանքոկը, Սամուել Ադամսը, Էլբրիջ Գերին և Ջեյմս Օտիսը։ Ուիգլեսվորթ, Ուելդ, Թեյեր, Էլիոտ և Լոուել ընտանիքիների անդամները նույպես ապրել են Մասսաչուսեթս Հոլում։ Մասաչուսեթս Հոլում ավելի ուշ ապրած նշանավոր բնակիչներից են Ալան Ջեյ Լերները, Էլիոտ Ռիչարդսոնը եւ Ջոն Հարբիսոնը ։
Europe խմբի սկավառակագրություն
Շվեդական Europe ռոք խմբի սկավառակագրությունը բաղկացած է 10 ստուդիական ալբոմներից, 7 համերգային ալբոմներից, 2 մինի ալբոմներից, 18 հավաքածուներից, 10 տեսաալբեմներից և 31 սինգլներից։
Europe խումբը իր առաջի՝ «Europe» ալբոմը թողարկել է 1983 թվականին։ Ալբոմը չունեցավ մեծ հաջողություն վաճառքի տեսակետից, չստացավ ոչ մի հավաստագիր և զբաղեցրեց միայն 8-րդ հորիզոնականը շվեդական հիթ-շքերթում ։ Մեկ տարի անց հաջորդեց Wings of Tomorrow լոնգփլեյ ալբոմը, որը նախորդի նման հաջողություն չունեցավ։ Երկու տարի անց թողարկվեց The Final Countdown ալբոմը, որի շնորհիվ խումբը հանրաճանաչ դարձավ ամբողջ աշխարհում։ Նա զբաղեցրեց առաջին հորիզոնականը 12 հիթ-շքերթներում, ստացավ չորս հավաստագիր։ Allmusic-ից Դագ Սթոունը անվանեց տվյալ ալբոմը «ամենապայծառ և բացառիկ ալբոմներից մեկը պատմության մեջ» ։ Նույնանուն երգը դարձավ համաշխարհային հիթ ։ Մեկ տարի անց թողարկվեց Out of This World ալբոմը, որը կրկնեց իր նախորդի հաջողությունները՝ զբաղեցնելով առաջին հորիզոնականը 12 հիթ-շքերթներում և ստանալով հինգ հավաստագիր։ Prisoners in Paradise ալբոմը թողարկվել է մեկ տարի անց, դարձել է ոսկե Շվեդիայում և ընդգրկվել 6 հիթ-շքերթներում։ 1992 թվականին խումբը դադարեցրեց գործունեությունը ։ 1999 թվականին Europe-ի մասնակիցները համախմբվեցին կարճ ժամանակով, որպեսզի ելույթ ունենան Ստոկհոլմում կայանալիք համերգի ժամանակ. նրանք կատարեցին «The Final Countdown» և «Rock the Night» երգերը։ Չորս տարի անց հրապարակվեց պաշտոնական մի հայտարարություն այն մասին, որ խումբը աշխատում է նոր ալբոմի վրա և պատրաստվում է անցկացնել նոր համերգային շրջագայություն ։ 2004 թվականին թողարկվեց նոր Start from the Dark ալբոմը, բայց չորս հիթ-շքերթների հորիզոնականներից բացի այն ոչնչի չհասավ։ Երկու տարի անց թողարկվեց Secret Society ալբոմը, որ ընդգրկվեց հինգ հիթ-շքերթներում։ Last Look at Eden ալբոմը, որ թողարկվեց 2009 թվականին, ընդգրկվեց 6 հիթ-շքերթներում՝ ստանալով ոսկե կարգավիճակ Շվեդիայում, դրական է գնահատվել է Allmusic-ի քննադատների կողմից ։ 2012 թվականին թողարկվեց Bag of Bones ալբոմը։ Այն իր նախորդների հետ հայտնվել է 10 հիթ-շքերթներում և Շվեդիայում դարձել է ոսկե ։ 2015 թվականի մարտի 2-ին թողարկվեղ War of Kings 10-րդ ստուդիային ալբոմը։
Արտաքին հղումներ
Կատեգորիա:Սկավառակագրություններ
Ծիծեռնակաբերդի նշանավոր այցելուների ցանկ
Ծիծեռնակաբերդը Հայոց ցեղասպանության զոհերի հիշատակին նվիրված հուշահամալիր է Երևանում։ Այն բացվել է 1967 թվականին, 1965 թվականի բազմահազարանոց ցույցերից հետո, որոնք նվիրված էին հայ մտավորականների մասսայական սպանդի 50-ամյակին, որից հետո սկսվեց Հայոց ցեղասպանությունը ։ Հայաստանի անկախությունից հետո Ծիծեռնակաբերդը դարձավ պաշտոնական արարողությունների վայր։ Դրանից հետո գրեթե բոլոր պաշտոնյաները, ովքեր պաշտոնական այցով գտնվում են Հայաստանում, այցելում են հուշահամալիր` իրենց տուրքը մատուցելու զոհերի հիշատակին ։ Ծիծեռնակաբերդի այցելուները նաև այցելում են հուշահամալիրի թանգարան։ Շատ նշանավոր այցելուներ ծառ են տնկել հուշահամալիրում։
Հուշահամալիր են այցելել բազմաթիվ քաղաքական գործիչներ, դերասաններ, երաժիշտներ, մարզիկներ և հոգևոր այրեր։ Նրանցից ամենանշանավորն էին Ռուսաստանի նախագահները (Բորիս Ելցին, Վլադիմիր Պուտին, Դմիտրի Մեդվեդև), Ֆրանսիայի նախագահները (Ժակ Շիրակ, Նիկոլա Սարկոզի, Ֆրանսուա Օլանդ,Էմանուել Մակրոնը), Ուկրաինայի, Հունաստանի, Լեհաստանի, Վրաստանի, Իրանի, Բելառուսի, Ռումինիայի, Լիբանանի, Խորվաթիայի և Սերբիայի նախագահները, Բուլղարիայի, Չեխիայի և այլ երկրների վարչապետները։ Բազմաթիվ երկրների արտաքին գործերի նախարարները (ներառյալ ԱՄՆ Պետքարտուղար Հիլարի Քլինթոնը և շատ բարձրաստիճան պաշտոնյաներ Եվրամիությունից` ներառյալ Խոսե Մանուել Բարոզոն և Հերման Վան Ռոմպույ) իրենց հարգանքի տուրքն են մատուցել հուշահամալիրում։ Մյուս այցելուների թվում էին Հռոմի պապ Հովհաննես Պողոս II-ը 2001 թվականին, Իսրայելի գլխավոր Ռաբբի Յոնա Մեցգեր, Անգլիայի գլխավոր հոգևորական Ռովան Վիլյամսը, Ամենայն Ռուսիո պատրիարք Կիրիլ I-ը, Աշխարհի շախմատի չեմպիոն Վլադիմիր Կրամնիկը, Ֆուտբոլի աշխարհի չեմպիոն Յուրի Ջորկաևը, անգլիացի ռոք աստղ Յան Գիլլանը, Սերբ ռեժիսոր Էմիր Կուստուրիցան, ֆրանսիացի դերասաններ Ժերար Դեպարդիեն և Ալեն Դելոնը, ամերիկացի դերասան Ջորջ Քլունին, Ֆիզիկայի բնագավառում նոբելյան մրցանակակիր Ժորես Ալֆերովը և այլք։
Նշանակություն և քննադատություն
Հայոց ցեղասպանության ճանաչումը Հայաստանի արտաքին քաղաքականության կարևոր ուղիներից և Հայկական սփյուռքի շատ կազմակերպությունների գլխավոր նպատակը։ Հայերի շատերը կարծում են որ, այցելուները իրենց այցելությամբ հաստատում են, որ ճանաչում են Հայոց ցեղասպանությունը ։
Հովհաննես Պողոս II պապի այցելությունը 2001 թվականին
Հովհաննես Պողոս II-ը ժամանեց Երեևան 2001 թվականի սեպտեմբերի 25-ին՝ Հայաստանում քրիստոնեության ընդունման 1700-ամյակին նվիրված միջոցառումներին մասնակցելու համար ։ Պապը այցելեց հուշահամալիր մյուս օրը Հայաստանի նախագահ Ռոբերտ Քոչարյանի հետ հանդիպելուց հետո։ Նա խոնարհվեց հուշակոթողի առջև, կարճ ելույթ ունեցավ և աղոթք կարդաց ։ Պապը օգտագործեց Մեծ եղեռն տերմինը, և նրա խոսքից պարզ չէր՝ արդյոք համարում է 1915 թվականի դեպքերը ցեղասպանություն, թե ոչ ։
Հռոմի Պապի այս քայլը քննադատության տեղիք տվեց Թուրքիայում ։
Հիլարի Քլինթոնի այցելությունը 2010 թվականին
ԱՄՆ պետքարտուղար և ներկայիս ԱՄՆ նախագահի թեկնածու Հիլարի Քլինթոնը ժամանեց Երևան հուլիսի 4-ին` ԱՄՆ անկախության օրը` դառնալով երբևէ Հայաստան ժամանած ամենաբարձր ԱՄՆ պաշտոնյան։ Նրա այցելությունը համարվեց սիմվոլիկ և քիչ նշանակալի, և նրա հնարավոր այցելությունը Ծիծեռնակաբերդ երկար քննարկումների առարկա դարձավ հայկական լրատվամիջոցներում։ ԱՄՆ-ը պաշտոնապես չի ճանաչել Հայոց ցեղասպանությունը և այցելելով հուշահամալիր շատերը կարծեցին, որ նա ուղերձ է ուղարկում Թուրքիային ։ Նա այցելեց հուշահամալիր հուլիսի 5-ին Թբիլիսի մեկնելուց առաջ։ Հուշահամալիրի մատյանում Քլինթոնը թողեց հետևյալ գրառումը` «Պետքարտուղար Հիլարի Ռոդհեմ Քլինթոնի կողմից», ինչից շատերը ենթադրեցին, որ նրա այցելությունը աչ պաշտոնական էր ։
Հրաժարվողներ
Թուրքիայի նախագահ Աբդուլա Գյուլը Հայաստանի նախագահի հրավերով 2008 թվականի սեպտեմբերին այցելեց Հայաստանն, որպեսզի դիտի Հայաստանի և Թուրքիայի հավաքականների ֆուտբոլային հանդիպումը։ Քանի որ Թուրքիան չի ընդունում Հայոց ցեղասպանությունը, նա չայցելեց հուշահամալիր ։ Մյուս նախագահներից, ովքեր հրաժարվեցին այցելել հուշահամալիր, եղել են Սիրիայի նախագահ Բաշար ալ-Ասադը և Իրանի նախագահ Մահմուդ Ահմադինեժադը ։ Նրանք հրաժարվեցին այցելել հուշահամալիր` վախենալով սրել հարաբերությունները հարևան Թուրքիայի հետ ։ 2010 թվականին Մևլութ Չավուշօղլուն, ով Եվրոպայի խորհրդարանական հանձնաժողովի ազգությամբ թուրք նախագահն էր, հրաժարվեց այցելել հուշահամալիր` ասելով, թե ես Ձեր կարծիքը հարգում եմ, բայց Դուք էլ պետք է հարգեք իմը, սա իմ որոշումն է ։
Ծանոթագրություններ
Կատեգորիա:Հայոց ցեղասպանություն Կատեգորիա:Հայաստանի թանգարաններ
Ղըզըլհաջըլի
Ղըզըլհաջըլի, կամ Կըզըլ Հաջիլի (Qızılhacılı), նախկին բնակավայր հայ-ադրբեջանական շփման գծի հարևանությամբ՝ Հայաստանի և Ադրբեջանի զինված ուժերի մարտական դիրքերի միջև։
Աշխարհագրություն
Նախկին բնակավայրի տարածքը հարավ-արևմուտքում սահմանակից է Հայաստանի Բերքաբեր գյուղին, արևմուտքում՝ Բերքաբերի ջրամբարին, հյուսիս-արևմուտքում՝ Ադրբեջանի Հանրապետության Մազամ գյուղին։ Ծովի մակարդակից բարձր է 590-640 մ ։
Պատմություն
ԽՍՀՄ տարիներին այդ տարածքը ներառվել է Խորհրդային Ադրբեջանի կազմում։
Արցախյան ազատամարտի ընթացքում բնակավայրի տարածքը անցել է Հայաստանի զինված ուժերի վերահսկողությանը։ Սակայն ըստ Ադրբեջանի վարչատարածքային բաժանման այն ներառված է Ադրբեջանական Հանրապետության Ղազախի շրջանում։
Ծանոթագրություններ
Կատեգորիա:Ղազախի շրջանի բնակավայրեր
Ջուլիա Վոթ
Ջուլիա Վոթ (Julia Voth, ), ժամանակակից կանադացի դերասանուհի և ֆոտոմոդել։ Motion capture տեխնիկական հնարքը կիրառելով՝ նրան նմանակել են «Resident Evil» սերիայի տեսախաղերում Ջիլլ Վալենտայնի կերպարն ստեղծելիս։ Հետագայում «Քածի ապտակ» («Bitch Slap») կինոնկարում հանդես է եկել տպավորիչ դերակատարմամբ, որն ավելի է նպաստել նրա համբավի տարածմանը։
Կենսագրություն
Ջուլիան ծնվել է 1985 թվականի մայիսի 16-ին, Կանադայի Սասակաչևան պրովինցիայի Ռեջայնա քաղաքում։ Իր գործունեությունը՝ որպես ֆոտոմոդել՝ սկսել է Calvin Klein գործակալությունում, մասնակցել նորաձևության ցուցադրությունների Տոկիոյում, Փարիզում, Նյու Յորքում ։ 2002 թվականին նրա դիմագծերի ու կազմվածքի տարրերի նմանակումն առաջին անգամ օգտագործվել է «Resident Evil: Biohazard» տեսախաղում Ջիլլ Վալենտայնի կերպարն ստեղծելու համար։ Հետագայում օգտագործվել է նաև «Resident Evil: The Umbrella Chronicles»-ում (2007) և «Resident Evil 5»-ում (2009) ։
Կինոդերակատարմամբ Ջուլիան առաջին անգամ հանդես է եկել 2009 թվականին, «Հոբելյան» ֆիլմում։ Այդ նույն տարում նկարահանվել է «Քածի ապտակ» կինոնկարի գլխավոր դերերից մեկում ։ 2013—2014 թվականներին հանդես է եկել «Փաթեթային համաձայնագիր» հեռուստասերիալում , որտեղ մարմնավորած կերպարի համար 2015 թվականին «Canadian Screen Awards» մրցանակի է առաջադրվել «Լավագույն կատակերգակ դերասանուհի» անվանակարգում ։
Անձնական կյանք
Ջուլիա Վոթը 2018 թվականին ամուսնացել է պրոդյուսեր Դեյվիդ Զոնշայնի հետ ։
Արտաքին հղումներ
Կատեգորիա:Մոդելներ Կատեգորիա:Ամերիկացի կինոդերասանուհիներ Կատեգորիա:Կանադացի դերասանուհիներ Կատեգորիա:Կանադացի հեռուստատեսային դերասանուհիներ Կատեգորիա:Կանադացի մոդելներ Կատեգորիա:Դերասանուհիներ այբբենական կարգով Կատեգորիա:Կանադացի կինոդերասանուհիներ
Նատյուրմորտ ծաղկեփնջով ու հովհարով
Նատյուրմորտ ծաղկեփնջով ու հովհարով (Nature morte au bouquet et à l'eventail, Still Life with Bouquet and Fan), ֆրանսիացի նկարչ Պիեռ-Օգյուստ Ռենուարի (Pierre-Auguste Renoir, 1841-1919) նկարը՝ ստեղծված 1871 թվականին։ Կտավը պահվում է Հյուսթոնի գեղեցիկ արվեստների թանգարանի (Museum of Fine Arts, Houston) հիմնական հավաքածուում՝ եվրոպական արվեստի բաժնում։ Նկարի չափերը՝ 2813⁄16×233⁄16 դյույմ (73.2×58.9 սմ) ։ Օգտագործվում է նաև նկարի ավելի կարճ խորագիրը՝ «Նատյուրմորտ ծաղկեփնջով» ։
Պատմություն և նկարագրություն
Նկարը Ռոբերտ Լի Բլեֆերի (Robert Lee Blaffer) հիշատակին նվիրված հավաքածուի մի մասն է և թանգարանին է նվիրվել Սառա Քեմփբել Բլեֆերի (Sarah Campbell Blaffer) կողմից ։
Ծաղիկներով նատյուրմորտները չեն եղել Ռենուարի ստեղծագործության հիմնական թեման, այնուամենայնիվ, նա ստեղծել է նմանատիպ բազմաթիվ նկարներ։ Այդպիսով կարելի էր հանգստանալ ավելի լարված աշխատանք պահանջող կտավներ նկարելուց հետո։ Բացի այդ, Ռենուարն ինքը խոստովանել է, որ նատյուրմորտները հեշտ են նկարվում և լավ են վաճառվում, այսինքն՝ դրանց շնորհիվ կարելի է վաստակել ապրուստի միջոցներ։ Ռենուարի նատյուրմորտների մեծ մասը հայտնվել են մասնավոր հավաքածուներում ։
«Նատյուրմորտ ծաղկեփնջով ու հովհարով» կտավը Ռենուարի ամենահայտնի նատյուրմորտներից մեկն է։ Նրանում պատկերված է սեղանի վրա դրված ծաղկեփունջ, որի կողքին դրված են երկու գիրք ու սկահակ ճապոնական հովհարով. այդ ժամանակ եվրոպական արվեստում նորաձև էր համարվում ճապոնական թեմատիկան ։ Հետին պլանում երևում է պատին փակցված նկարը, որում պատկերված են մի խումբ մարդիկ Էդուարդ Մանեի փորագրանկարն է՝ կատարված Դիեգո Վելասկեսի նկարից : Ենթադրվում է, որ ծաղկեփունջն իր տեսքով ու դիրքով նմանվում է Էդուարդ Մանեի «Օլիմպիա» կտավում պատկերվածին, իսկ ողջ նկարը հարգանքի տուրք է Մանեին, քանի որ կտավում կան Մանեի հետ կապված մի քանի առարկաներ ։
Արտաքին հղումներ
Կատեգորիա:Ռենուարի նկարներ Կատեգորիա:1871 նկարներ Կատեգորիա:Հյուսթոնի գեղեցիկ արվեստների թանգարանի նկարներ
Օրթա Սալահլի (Ղազախի շրջան)
Օրթա Սալահլի (Orta Salahlı), գյուղ ներկայիս Ադրբեջանական Հանրապետության Ղազախի շրջանում:
Բնակչություն
2009 թվականի մարդահամարի համաձայն գյուղում բնակվում է 1594 մարդ, այդ թվում՝ 803 տղամարդ և 791 կին :
Ծանոթագրություններ
Կատեգորիա:Ղազախի շրջանի բնակավայրեր
Մազիրա
Մազիրա (Mazirat), համայնք Ֆրանսիայում՝ Օվերն երկրամասի Ալյեի գավառի Մոնլյուսոնի շրջանում։ Մտնում է Մարսիյյա ան Կոմբրայ կանտոնի կազմի մեջ։
Բնակչություն
Համայնքի բնակչությունը 2008 թվականին կազմում էր 289 մարդ։
Տնտեսություն
2007 թվականի տվյալներով 177 աշխատունակ տարիքի մարդկանցից (15-64 տարեկան) 125-ը տնտեսապես ակտիվ էին, 52-ը անգործունակ (ակտիվության ցուցանիշը 70,6 %, 1999 թվականին եղել է՝ 64,5 %)։ 125 աշխատունակ բնակիչներից 105-ը աշխատում էին (63 տղամարդ և 42 կին), անաշխատանք էին 20-ը (12 տղամարդ և 8 կին)։ 52 անգործունակ մարդկանցից 14-ը աշակերտներ կամ ուսանողներ են, 25-ը թոշակառու, 13-ը անաշխատունակ էին այլ պատճառներով ։
Արտաքին հղումներ
Կատեգորիա:Ֆրանսիայի համայնքներ
Ալպուխառա դե լա Սիեռա
Ալպուխառա դե լա Սիեռա (Alpujarra de la Sierra), քաղաք և մունիցիպալիտետ Իսպանիայում, մտնում է Գրանադա նահանգի, ինչպես նաև Անդալուսիա ինքնավար մարզի մեջ։ Մունիցիպալիտետը գտնվում է Ալպուխառա Գրանադինա շրջանում։ Տարածքը ՝ 69 կմ²։ Բնակչությունը ՝ 1119 մարդ (2010 թվականի տվյալներով ) ։
Ջորդան Ֆիշեր
Ջորդան Ֆիշեր (Jordan William Fisher, ), ամերիկացի դերասան և երգիչ։
Կենսագրություն
Ջորդան Ֆիշերը հայտնիություն ձեռք բերեց «Ամառ։ Ծովափ։ Ֆիլմ» և «Բրիոլին. Ուղիղ եթեր» ֆիլմերով։ Նա նաև խաղացել է «Ծածուկ ծնողներից» և «Լիվ ու Մադի» ֆիլմերում ։ 2016 թվականին նա մասնակցել է Բրոդվեյ թատրոնի Համիլթոն-ի (մյուզիքլ) մեջ ։ Նույն թվականին լույս է տեսել նրա առաջին մինի ալբոմը՝ «Jordan Fisher», որտեղ նրա երգերն էին ։ 2017 թվականին նա «Պարեր աստղերի հետ» 25-րդ սեզոնում գրավել է առաջին տեղը, նրա զույգը Լինդսի Առնոլդն էր ։ 2018 թվականին Ֆրենկի Մյունիզի հետ դարձել է երեխաների շոուի համահիմնադիրներից մեկը ։ 2020 թվականի հունվարին Ֆիշերը փոխարինեց Էնդրյու Բարտա Ֆելդմանին, խաղալով «Հարգելի Էվան Հենսեն» ֆիլմում  ։
Ծանոթագրություններ
Կատեգորիա:Դերասաններ այբբենական կարգով Կատեգորիա:Ամերիկացի դերասաններ Կատեգորիա:21-րդ դարի ամերիկացի երգիչներ Կատեգորիա:Ամերիկացի պարողներ Կատեգորիա:Ամերիկացի հեռուստատեսային դերասաններ Կատեգորիա:21-րդ դարի դերասաններ Կատեգորիա:Ամերիկացի փոփ երգիչներ Կատեգորիա:Ամերիկացի կոմպոզիտորներ Կատեգորիա:Հնչյունավորողներ
Մաննոն Ույգուր
Մաննոն Ույգուր (իսկական ազգանունը՝ Մաջիև, ), խորհրդային ուզբեկ ռեժիսոր, դերասան, թատերագիր։ Ուզբեկական խորհրդային թատրոնի հիմնադիրներից։ Ուզբեկստանի ԽՍՀ ժողովրդական արտիստ (1932)։
Կենսագրություն
Մաննոն Ույգուրը ծնվել է 1897 թվականին Տաշքենդում։ Թատերական գործունեությունը սկսել է 1916 թվականից որպես «Տուրոն» (Տաշքենդ) խմբի սիրողական դերասան։ 1919 թվականին նա կազմակերպել և գլխավորել է Տաշքենդի Կարլ Մարքսի անվան ուզբեկական մասնագիտական ​​թատերախումբը, ներկայացումներին մասնակցել որպես դերասան ։ 1924-1927 թվականներին սովորել է Մոսկվայի Ուզբեկստանի լուսավորության տանը կից դրամատիկական ստուդիայում։ Ավարտելուց հետո միացել է Խամզիի անվան թատրոնի խմբին, եղել թատրոնի ռեժիսոր և գեղարվեստական ​​ղեկավար։ Նպաստել է ուզբեկական դերասանական դպրոցի ստեղծմանը։ Ույգուրի բեմադրած ներկայացումները տարբերվել են ճշգրիտ սոցիալական առանձնահատկություններով, վառ ազգային կոլորիտով, արտահայտչական միզանսցենով։ Ույգունն առանձնակի ուշադրություն է դարձրել բեմական խոսքին։ Գրել է կատակերգություններ («Թուրքմեն բժիշկը», 1918 թվական և այլն), ադրբեջաներենից ու թաթարերենից թարգմանել է պիեսներ։ Դասավանդել է Տաշքենդի գեղարվեստա-թատերական ինստիտուտում ։
Մահացել է 1955 թվականի հոկտեմբերի 16-ին։ Թաղված է Տաշքենդի Չիգատայսկի գերեզմանատանը։
Ծանոթագրություններ
Կատեգորիա:ԽՍՀՄ թատերական ռեժիսորներ Կատեգորիա:Ուզբեկ ռեժիսորներ Կատեգորիա:Ուզբեկ դերասաններ Կատեգորիա:Թատերագիրներ Կատեգորիա:Լենինի շքանշանի ասպետներ Կատեգորիա:Աշխատանքային կարմիր դրոշի շքանշանի ասպետներ Կատեգորիա:Ստալինյան մրցանակի դափնեկիրներ Կատեգորիա:«Հայրենական մեծ պատերազմի ժամանակ կատարած անձնվեր աշխատանքի համար» մեդալակիրներ
Ուիլոու Սմիթ
Ուիլոու Կամիլ Ռեյն Սմիթ (Willow Camille Reign Smith, ), կամ պարզապես Ուիլոու (Willow), ամերիկացի երգչուհի, երգերի հեղինակ, ձայնային պրոդյուսեր և դերասանուհի։ Նա Ուիլ Սմիթի և Ջադա Փինքեթ Սմիթի դուստրն է, ինչպես նաև Ջեյդեն Սմիթի կրտսեր քույրը։ Սմիթը դերասանական դեբյուտը կատարել է 2007 թվականին «Ես լեգենդ եմ» ֆիլմում, իսկ ավելի ուշ հայտնվել է «Քիթ Քիթրեջ։ Ամերիկյան աղջիկ» ֆիլմում՝ Էբիգեյլ Բրեսլինի հետ միասին։
Սմիթը մեկնարկել է իր երաժշտական կարիերան 2010 թվականի գարնանը։ 2010 թվականին նա թողարկել է «Whip My Hair», իսկ 2011 թվականին՝ «21st Century Girl» սինգլները։ 2010 թվականին Սմիթը պայմանագիր կնքելով Ջեյ Զիի՝ Roc Nation լեյբլի հետ, դարձել է լեյբլի հետ պայմանագիր ունեցող ամենաերիտասարդ արտիստը։ «Whip My Hair»-ը զբաղեցրել է Billboard Hot 100 չարթի 11-րդ հորիզոնականը։ Դրա երաժշտական տեսահոլովակն առաջադրվել է 2011 թվականի BET Awards մրցանակին «Տարվա տեսահոլովակ» անվանակարգում ։ 2015 թվականի դեկտեմբերի 11-ին Ուիլոուն թողարկել է իր դեբյուտային՝ «Ardipithecus» ալբոմը։
Վաղ կյանք
Ուիլոու Սմիթը ծնվել է 2000 թվականի հոկտեմբերի 31-ին Լոս Անջելեսում ։ Նա երաժիշտներ և դերասաններ Ուիլ Սմիթի և Ջադա Փինքեթ Սմիթի դուստրն է։ Ուիլոուն երկու ավագ եղբայր ունի՝ դերասան և դիջեյ Թրեյ Սմիթը և դերասան և երաժիշտ Ջեյդեն Սմիթը։ Սմիթը և նրա եղբայրները «Zambi» նախագծի երիտասարդական դեսպաններն են, որը «Hasbro» ընկերության հետ համատեղ  օգնություն է ցուցաբերում ՁԻԱՀ-ից որբացած զամբիացի երեխաներին։
Սմիթը հաճախել է Լոս Անջելեսի Սիերա Կանյոնի դպրոցը (Sierra Canyon School) ։
2007-2013․ Դերասանական և երաժշտական գործունեություն
Սմիթն իր դերասանական դեբյուտը կատարել է «Ես լեգենդ եմ» ֆիլմում՝ իր հոր հետ միասին ։ Նրա հաջորդ՝ «Քիթ Քիթրեջ։ Ամերիկյան աղջիկ» ֆիլմը լույս է տեսել 2008 թվականի հուլիսի 2-ին։ 2008 թվականին նա հնչյունավորել է երիտասարդ Գլորիայի կերպարը «Մադագասկար 2» մուլտֆիլմում, որտեղ նրա մայրը հնչյունավորել է հասունացած Գլորիային։
2009 թվականին Սմիթի մայրը՝ Ջադա Փինքեթ Սմիթը «Լոպեսն այսօր գիշերը» շոուում հարցազրույցի ժամանակ հայտարարել է, որ Ուիլոուն ալբոմ է թողարկելու։ Ավելի ուշ Սմիթը թողարկել է իր առաջին՝ «Whip My Hair» սինգլը, որը պլատինե է հավաստագրվել ԱՄՆ-ում և չարթում զբաղեցրել է 11-րդ հորիզոնականը։ Մեծ Բրիտանիայում սինգլը զբաղեցրել է երկրորդ հորիզոնականը։ Շուտով Սմիթը հայտարարել է իր հաջորդ՝ «21st Century Girl» սինգլի մասին։ «Օփրա Ուինֆրիի շոուն» հեռուստաշոուում այս երգով ելույթ ունենալուց հետո, նա թողարկել է այն հաջորդ օրը՝ 2011 թվականի փետրվարի 3-ին։ Դրա երաժշտական տեսահոլովակը թողարկվել է 2011 թվականի մարտի 9-ին։ 2011 թվականի հունվարի 20-ին Ուիլ Սմիթը հայտարարել է, որ պլանավորում է դառնալ բրոդվեյական՝ «Էննի» մյուզիքլի ժամանակակից ռեմեյքի պրոդյուսերը, որի գլխավոր դերը պետք է կատարի Ուիլոուն ։ Սակայն Սմիթի տարիքը չի համապատասխանել, և 2013 թվականի փետրվարին գլխավոր դերը տրվել է Քուավենժանե Ուոլիսին ։
2011 թվականի հոկտեմբերի 6-ին թողարկվել է «Fireball» երգը՝ ռեփեր Նիքի Մինաժի և Սմիթի համագործակցությունը։ «Fireball»-ի առևտրային ցուցանիշները շատ ցածր էին, երգը ձախողվել է և չի ընդգրկվել երաժշտական շուկայի ոչ մի տեսակի չարթերում, բացառությամբ ամերիկյան ռիթմ ընդ բլյուզ չարթին, որտեղ այն զբաղեցրել է 121-րդ հորիզոնականը։ Այն դրա առաջին երգն էր, որը չի ընդգրկվել Billboard Hot 100 չարթում։ Սմիթի պրոդյուսերը հայտարարել է, որ նրանք գրեթե ավարտել են աշխատանքը երգչուհու դեբյուտային ալբոմի վրա, և այն շուտով պատրաստ է լինելու։ Նա նաև նշել է, որ ալբոմը «Whip My Hair» երգի նման ոճ ունի։ Ավելի ուշ հայտարարվել է ալբոմի անվանման մասին՝ «Knees and Elbows» ։ Դրա թողարկումը նախատեսվել է 2012 թվականի ապրիլին, սակայն ավելի ուշ այն հետաձգվել է։ 2012 թվականի մայիսի 1-ին նա թողարկել է «Do it Like Me (Rockstar)»-ի երաժշտական տեսահոլովակը, ասելով, որ այն նրա «երբևիցե առաջին տեսահոլովակն» է ։ 2012 թվականի հուլիսի 2-ին BET Awards-ի ժամանակ Սմիթը թողարկել է «I Am Me» երգի տեսահոլովակը։ Հուլիսի 17-ին Ուիլոուն iTunes-ի և Amazon-ի միջոցով թողարկել է իր չորրորդ՝ «I Am Me» սինգլը։
«Knees and Elbows» ալբոմը մինչ օրս էլ չի թողարկվել։ 2013 թվականի ամռանը Սմիթը և DJ Fabrega-ն դուո են ստեղծել՝ «Melodic Chaotic» անվանմամբ։ «The Intro» երգը թողարկվել է որպես նրանց առաջին աշխատանք, իսկ «Summer Fling»-ը՝ 2013 թվականի հուլիսի 6-ին։ Որպես երաժշտական տեսահոլովակի ռեժիսորներ հանդես են եկել Սմիթը և Մայք Վարգասը, որը նկարահանել էր նաև «I Am Me» սինգլի տեսահոլովակը։ Երգը լայն քննադատության է արժանացել չափազանց հասուն երանգի, «fling» բառի և կեղծ անգլերեն ակցենտի օգտագործման պատճառով   ։ 2013 թվականի սեպտեմբերի 16-ին Սմիթը հանդես է եկել «Summer Fling» երգով «Քուին Լաթիֆայի շոուն» հեռուստաշոուի պրեմիերային ժամանակ։ Ելույթի ընթացքում նա ասել է․ «Պարզապես պարզության համար։ «Fling» բառը ինչ-որ կարճատև բան է նշանակում․․․ Եվ այս երգը նվիրված է բոլոր երեխաներին, որոնց ամառը երբեք բավականին երկար չի տևում» ։
2014-2018․ «3», «Ardipithecus» և «The 1st»
2014 թվականի հոկտեմբերի 24-ին Սմիթը և FADER-ը հայտարարել են, որ 2014 թվականի հոկտեմբերի 31-ին երգչուհին Google Play-ի միջոցով սահմանափակ ժամանակով թողարկելու է իր դեբյուտային՝ «3» մինի ալբոմը, սակայն այն հետաձգվել է մինչև 2014 թվականի նոյեմբերի 17 և թողարկվել է iTunes-ի միջոցով։ Նույն օրը նա համերգ է կազմակերպել Նյու Յորքի The FADER Fort-ում, որտեղ նա որոշ երգեր է կատարել է մինի ալբոմից, ներառյալ «8»-ը և «9»-ը SZA-ի հետ։ Նա նաև կատարել է «5»-ն իր եղբոր հետ, «Summer Fling»-ը և իր հայտնի՝ «Whip My Hair» հիթի նոր տարբերակը։
2015 թվականի մայիսի 7-ին Սմիթը թողարկել է «F Q-C #7» անվանմամբ նոր սինգլը ։ Դրա երաժշտական տեսահոլովակը թողարկվել է նույն օրը Vevo-ում ։ Սեպտեմբերին «Why Don't You Cry» երգի տեսահոլովակի թողարկումից հետո, Ուիլոու դեկտեմբերի 11-ին անսպասելիորեն թողարկել է իր առաջին՝ «Ardipithecus» ալբոմը ։
Իր ծնդդյան օրը՝ 2017 թվականի հոկտեմբերի 31-ին, նա թողարկել է իր երկրորդ՝ «The 1st» ալբոմը, որը գովասանքի է արժանացել իր երաժշտական զարգացման համար։ Այդ ալբոմը համեմատվել է 1990-ական թվականների ռիթմ ընդ բլյուզ կատարողների երաժշտության հետ, թեև Սմիթն այն ժամանակ դեռ չէր ծնվել ։ 2017 թվականի վերջին նա շրջագայել է ալբոմով Ջենեյ Այկոյի հետ՝ St. Beauty-ի, Քոդի Շեյնի և Քիթի Քեշի հետ միասին ։
Իր մոր՝ Ջադա Փինքեթ Սմիթի և տատիկի՝ Էդրիեն Բանֆիլդ-Նորիսի հետ միասին, Ուիլոուն վարում է «Զրույց կարմիր սեղանի շուրջ» վեբ թոք հեռուստաշոուն, որի համար նա առաջադրվել է Daytime Emmy Award մրցանակին ։
2019-այժն․ «Willow»
2019 թվականի հունիսի 24-ին Ուիլոուն հայտարարել է իր երրորդ՝ «Willow» ստուդիական ալբոմի մասին։ Այն պրոդյուսերավորվել է իր և Թայլեր Քոուլի կողմից և թողարկվել է 2019 թվականի հուլիսի 19-ին ։
Անձնական կյանք
2019 թվականի հունիսին Սմիթը քամինգ աութ է կատարել որպես բիսեքսուալ, ասելով․ «Ես սիրում եմ կանանց և տղամարդկանց հավասարապես»։ Նա նաև նշել է իր աջակցությունը բազմասիրային հարաբերություններին և հայտարարել է դրանցում լինելու իր ցանկության մասին ։
Արտաքին հղումներ
Կատեգորիա:Երաժիշտներ այբբենական կարգով Կատեգորիա:Դերասաններ այբբենական կարգով Կատեգորիա:Դերասանուհիներ այբբենական կարգով Կատեգորիա:Ամերիկացի հեռուստատեսային դերասանուհիներ Կատեգորիա:Ամերիկացի փոփ երգչուհիներ Կատեգորիա:Ամերիկացի երգչուհիներ Կատեգորիա:Ամերիկացի դերասանուհիներ Կատեգորիա:«Երիտասարդ դերասան» մրցանակի դափնեկիրներ Կատեգորիա:Ամերիկացի կինոդերասանուհիներ Կատեգորիա:21-րդ դարի ամերիկացի դերասանուհիներ Կատեգորիա:Ամերիկացի պարուհիներ Կատեգորիա:21-րդ դարի երգչուհիներ Կատեգորիա:Ամերիկացի փոփ երգիչներ Կատեգորիա:Ամերիկացի պրոդյուսերներ Կատեգորիա:Ամերիկացի երեխա դերասանուհիներ
Յուխարի Սալահլի
Յուխարի Սալահլի, կամ Վերին Սալահլի (Yuxarı Salahlı), գյուղ ներկայիս Ադրբեջանական Հանրապետության Ղազախի շրջանում։
Բնակչություն
2009 թվականի մարդահամարի համաձայն գյուղում բնակվում է 3645 մարդ, այդ թվում՝ 1822 տղամարդ և 1823 կին ։
Ծանոթագրություններ
Կատեգորիա:Ղազախի շրջանի բնակավայրեր
Նշտարիկներ
Նշտարիկներ (Branchiostoma կամ Amphioxus), քորդավորների տիպի պարզագույն ծովային կենդանիների ցեղ նշտարիկայինների (Branchiostomidae) ընտանիքից։ Վերաբերում են նշտարիկների (Leptocardii) դասին։ Նշտարիկը փոքր է՝ 4-8 սմ երկարությամբ, ունի իլիկաձև, կողքերից սեղմված, երկու ծայրերից սրված, կիսաթափանցիկ ձկանման մարմին։ Նշտարիկի քորդան պահպանվում է ամբողջ կյանքի ընթացքում։ Արյունատար համակարգը փակ է, սիրտ չունի։ Նշտարիկը սնվում է ինֆուզորիաներով, իսկ նշտարիկով սնվում են ծովային կենդանիները և որոշ ձկներ։ Այն ապրում է տաք ծովերում․ հասուն առանձնյակները վարում են ստորջրյա կենսակերպ, բնակեցնում են ծովային մաքուր ջրերի հատակի ավազային շերտը։ Թրթուրները մտնում են պլանկտոնի կազմի մեջ ափամերձ շրջաններում և բաց ծովում ։ Նշտարիկը դիտարկվում է որպես կապող օղակ անողնաշարների և ողնաշարավորների միջև ։ Տիպիկ ներկայացուցիչը եվրոպական նշտարիկն է (Branchiostoma lanceolatum):
Կառուցվածք
Նշտարիկի կառուցվածքը նման է բոլոր քորդավորների կառուցվածքին։ Նա պահպանում է քորդավորներին բնորոշ բոլոր հատկությունները մինչև կյանքի վերջը։ Նրանց կառուցվածքը ներառում է այդ տիպի բոլոր հատկանիշները․
Արտաքին տեսք
Նշտարիկների մարմինը կիսաթափանցիկ է, սպիտակից մինչև դեղնավուն, երբեմն վարդագույնի երանգով, մետաղական թույլ փայլով, կողքերից սեղմված է ու երկարավուն։ Նրա հետևի կողմից սրված է, իսկ առջևի կողմից՝ թեք կտրված։ Փորի կողմը փոքր ինչ լայն է մեջքի կողմից։ Նշտարիկների մարմնի երկարությունը տատանվում է 5-8 սմ-ի սահմաններում ։
Մարմնի առջևի ծայրից մինչև ենթապոչային լողակ մարմի կողքերից ձգվում են այսպես կոչված մետալանջաթաղանթային ծալքերը։ Մետալանջաթաղանթային ծալքերի և ենթապոչային լողակի միացման տեղում տեղակայված է ատրիոպորը կամ խռիկային ծակոտին՝ ատրիալ կամ խռիկների շուրջ գտնվող խոռոչի ելքի ծակոտին։
Մաշկային ծածկույթ
Նշտարիկների մաշկը միաշերտ էպիթել է (էպիդերմիս)։ Էպիդերմիսը վերևից ծածկված է կուտիկուլայով՝ մուկոպոլիսախարիդներից բաղկացած վերնաթաղանթից, որ արտազատվում են էպիդերմալ գեղձերի կողմից և նշտարիկների բարակ մաշկը պաշտպանում են վնասվածքներից։ Էպիթելի տակ գտնվում է շարակցական հյուսվածքի դոնդողանման շերտը՝ կորիումը կամ կուտիսը։ Արտաքին շերտերը թափանցիկ են, գրեթե գունավորված չեն։
Կենտրոնական նյարդային համակարգ
Նշտարիկի կենտրոնական նյարդային համակարգը (ԿՆՀ) նյարդային խողովակն է, որը գտնվում է քորդայի վերևում և ներսում ունի նեղ խոռոչ՝ նևրոցել։ Նյարդային խողովակի առջևի մասը քորդայից կարճ է, և այդ առանձնահատկության շնորհիվ էլ ենթատիպը կոչվում է գլխաքորդավորների ենթատիպ։ Ողնուղեղը և գլխուղեղը տարբերակված չեն, սակայն նյարդային խողովակի գլխային ու մեջքային հատվածներն ունեն տարբեր կառուցվածք և իրականացնում են տարբեր գործառույթներ։
Կոմերիտական պուրակ (Դոնի Ռոստով)
Նկարագրություն
Կոմերիտական պուրակը գտնվում է Դոնի Ռոստովի կենտրոնից ոչ հեռու։ Նրանից աջ Բուդյոննու պողոտան է, իսկ ձախից` Մեչնիկովի փողոցը ։
Նշտարիկներ
Կենտրոնական նյարդային համակարգ
Նյարդային խողովակի յուրաքանչյուր հատվածի աջ և ձախ մասերը միավորվում են բջիջներով, որ առաջացնում են ռեֆլեքսային աղեղ և նեյրոններ։
Կոմերիտական պուրակ (Դոնի Ռոստով)
Նկարագրություն
Կոմերիտական պուրակի տարածքը կարելի է բաժանել արևմտյան և արևելյան հատվածների։ Վերանորոգման աշխատանքները պուրակի արևմտյան մասում ընթացել են ամբողջ 2013 թվականի ընթացքում։ Ենթադրվում էր իրականացնել մայթի սալիկների վերականգնման աշխատանքներ այն հատվածներում, որտեղ դրա անհրաժեշտությունը կար, վերանորոգել նստարաններն ու վերականգնել վնասված տարրերը։ Նաև վերանորոգման աշխատանքների պլանով նախատեսվում էր մանկական «Նավակ» խաղային համալիրի վնասված տարրերի փոխարինում։
Նշտարիկներ
Զգայարաններ
Զգայարանները շատ պարզ են ։ Շոշափողական զգայություններն ընկալվում են ամբողջ էմպիդերմիսի նյարդային վերջավորություններով և հատկապես բերանային շոշափուկներով։ Քիմիական գրգիռներն ընկալվում են նյարդային բջիջներով, որոնք նույնպես գտնվում են մաշկում և պատում են Կելիկերի փոսիկը։ Նյարդային խողովակում և գլխավորապես նրա խոռոչի շրջանում տեղակայված են լուսազգայուն բջիջներ՝ գոգավոր պիգմենտային բջիջներով, որ կոչվում են Հեսեի աչքեր։ Կենդանու կիսաթափանցիկ մաշկի միջով ազատորեն անցնում են լույսի ճառագայթները, որոնք որսում են Հեսեի աչքերը։ Նրանք էլ գործում են որպես լույսի կարգավորիչներ՝ ընկալելով նշտարիկի մարմնի դիրքը միջավայրում։
Կմախք
Նշտարիկի առանցքային կմախքը քորդան (նոտոքորդ) է։ Այն բաց գույնի, ուղղահայած գծերով ձողի տեսք ունի, որը նեղանալով ձգվում է մարմնի առջևի ծայրից դեպի հետևինը։ Նշտարիկի քորդան գլխային մասում ձգվում է բավական խոր՝ նյարդային խողովակից հետ ։
Կոմերիտական պուրակ (Դոնի Ռոստով)
Նկարագրություն
2012 թվականին Կոմերիտական պուրակի շատրվանը հայտնվեց «Դոնի Ռոստով քաղաքի բարեկարգման և անտառային տնտեսության կառավարում» քաղաքային պետական հաստատության հաշվեկշռում։ Պուրակի գործունեության վերականգնման աշխատանքները պետք է ավարտվեին մինչև 2013 թվականի օգոստոսի վերջ։ Կոմերիտական պուրակի արևելյան մասում նախատեսված էր լորենիների, թխկիների և այլ ծառերի տնկում։ Պուրակի տարածքում գտնվող ավտոսրահի շենքը զբաղեցրեց մանկական կենտրոնը։ 2013 թվականի ընթացքում պետք է իրականացվեր նաև պուրակի արևելյան մասի մարգագետինների վերակառուցում ։
Նշտարիկներ
Կմախք
Նշտարիկների քորդան յուրօրինակ գոյացություն է, որի նմանը չկա քորդավորների տիպի այլ ներկայացուցիչների մոտ ։ Քորդան առաձնանում է էնթոդերմից նեյրուլյացիայի ժամանակ՝ առանձնանալով առաջնային աղու մեջքային կողմից, որը գտնվում է միոգենային (մկանները ձևավորող) կոմպլեքսի մոտ ։ Քորդան կազմված է լայնակի, վակուոլացված էպիթելային-մկանային թիթեղիկներից և շրջապատված դոնդողանման շարակցական հյուսվածքից թաղանթով։ Թիթեղիկները գտնվում են միմյանցից մեծ հեռավորության վրա և միայն որոշ տեղերում միացված են լայնակի բարակ մակաճներով։ Քորդան գործում էմկանային օրգանի նմանությամբ․ մկանների կծկումն այն դարձնում է ավելի կարծր ։ Նշտարիկների առանցքային կմախքն ունի հիդրոստատիկ կմախքի հատկություններ։
Կոմերիտական պուրակ (Դոնի Ռոստով)
Նկարագրություն
2015 թվականին Դոնի Ռոստովի Կոմերիտական պուրակում հայտնվել է Wi-Fi-ի ազատ գոտի ։
Նշտարիկներ
Կմախք
Նշտարիկի քորդան նյարդային խողովակի հետ միասին ծածկված է շարակցահյուսվածքային թաղանթով, որի հետ միանում են միոմերների միջնորմները ՝ միոսեպտաները։
Կոմերիտական պուրակ (Դոնի Ռոստով)
Նկարագրություն
2017 թվականին Կոմերիտական պուրակի տարածքում համաքաղաքային շաբաթօրյակի շրջանակներում կազմակերպվել է ծառատունկ ։
Նշտարիկներ
Մկանային համակարգ
Նշտարիկի մկանունքը մետամեր է, այսինքն՝ ունի հատվածային կառուցվածք և ձգվում է քորդայի երկու կողմերով։ Քորդային հարող միոմերները (կամ միոտոմաներ)՝ մկանային սեգմենտներ 50-80 հատ, բաժանված են միոսեպտաներով՝ դոնդողանման շարակցահյուսվածքային միջնորմներով։ Միոսեպտաները միաձուլվում են քորդայի թաղանթի և կուտիսի (մաշկի բարակ շարակցական հյուսվածք)։ Յուրաքանչյուր միոմեր ունի կոնի կեսի ձև, որի գագաթը միանում է հաջորդ սեգմենտին՝ ուղղված դեպի մարմնի առջևի ծայրը ։ Այդպես կապ է պահպանվում միոմերների և առանցքային կմախքի միջև։
Նշտարիկներին հատուկ է մկանունքի անհամաչափությունը․ մկանային յուրաքանչյուր սեգմենտ քորդայի մի կողմում շարժվում է կիսով չափ մյուս միոմերների համեմատությամբ, իսկ միոսեպտան գտնվում է հակառակ կողմի միոմերի միջնամասի դիմաց։ Երբեմն սեգմենտավորման այդ տիպը, որ հատուկ է նաև վենդյան ֆաունայի բազմաթիվ այլ տեսակների, կոչվում է սողացող արտացոլման համաչափություն։ Նշտարիկի մարմնի աջևի ծայրից մինչև ատրիպոր ձգվում է չհատվածավորված լայնակի մկանների հատուկ շերտ։
Նշտարիկը կատարում է որդանման շարժումներ միոմերների կծկման շնորհիվ, որոնք հերթականությամբ կորացնում են մարմինը։ Թեքվելով պոչի լողակը նշտարիկի մարմինը հրում է առաջ։ Նշտարիկը կարող է պոչի մասով մտնել ավազի մեջ։
Մարսողական համակարգ
Նշտարիկի գլխի ստորին մասում գտնվում են բերանային շոշափուկները և նախաբերանային ձագարը, որ տանում է ոչ մեծ բերանային անցք։ Այն շրջապատված է մկանային օղակաձև թաղանթով՝ առագաստով, որը կատարում է միջնորմի դեր բերանային անցքի և լայն ըմպանի միջև ։ Այդ թաղանթն առջևի կողմից ծածկված է թարթուն օրգանների ժապավենաձև բարակ ելուստներով, հետևի մասն ունի կարճ շոշափուկներ, որոնք ուղղված են դեպի ըմպանի խոռոչ և խոչընդոտում են խոշոր սննդային մասնիկների ներփաթանցումը։
Նշտարիկի ըմպանը կազմում է նրա մարմնի երկարության մեկ երրորդ մասը և կրում է խռիկային ճեղքեր՝ մոտավորապես 100 զույգ  ։ Խռիկային ճեղքերը բաժանվում են խռիկային միջնորմերով, որոնք պատված են թարթիչավոր էպիթելով և տանում են դեպի հարըմպանային կամ ատրիալ խոռոչ, այլ ոչ միանգամից դուրս (խռիկային ճեղքերը դրսից չեն երևում, որովհետև ծածկված են պաշտպանիչ մաշկային ծալքերով )։
Ատրիալ խոռոչը շրջապատում է ըմպանը կողքերից ու ներքևից և ունի դեպի դուրս բացվող անցք՝ ատրիոպոր։ Թաթուն օրգանի ելուստների շարժումերն ու խռիկների միջնորմները ծածկող թարթիչների տատանումները ջրի դանդաղ ու անընդհատ հոսանքն ուղղում են դեպի ըմպան։ Հետո ջուրը խռիկային ճեղքերով անցնում է հարխռիկային խոռոչ, որտեղից էլ դուրս է գալիս ատրիոպորով։
Կլանն ունի երկու հատված՝ ծածկված թարթիչներով և գեղձային էպիթելով։ Ենթախռիկային հատվածն (էնդոստիլ) անցնում է կլանի ստորին մասով, վերին խռիկային հատված՝ կլանի մեջքային մասով։ Նրանք կապված են թարթիչային էպիթելի երկու ժապավեններով, որ անցնում են կլանի կողային ներքին մակերևույթով՝ նրա առաջնային մասում։ Էնդոստիլի բջիջներն արտազատում են լորձ, որը թարթիչների թարթման շնորհիվ մղվում է դեպի կլանի առջևի մասը՝ ջրի հոսքին ընդառաջ։ Այդ ընթացքում այն պատում է սննդի մասնիկները, ինչից հետո լորձով սոսնձված մասնիկները երկու կիսաշրջանաձև ելուստներով տեղափոխվում են վերին խռիկային հատված, որով հետ են մղվում դեպի աղիների սկզբնային հատված։ Լորձը, որի մեջ շաղախված է սնունդը, հոսում է կլանի կողքերով՝ խռիկային ճեղքերի վրա առաջացնելով լորձային թաղանթ, որի միջով անցնում է ջուրը։
Կտրուկ նեղանալով՝ կերակրափողը վերածվում է կարճ, առանց ծալքերի աղու, որն ավարտվում է հետանցքով։ Կերակրափողի՝ աղու վերծվելու տեղում գտնվում է լյարդային կույր մատնանմա ելուստը, որն արտազատվում է մարսողական ֆերմենտներ։ Այն գտնվում է կերակրափողի աջ կողմում և ուղղված է նշտարիկի գլխի կողմը։ Մարսողությունը կատարվում է և՛ լյարդի ելուստում, և՛ ամբողջ աղիքում ։
Արտազատական համակարգ
Նշտարիկների արտազատական համակարգը նման է օղակավոր և տափակ որդերի նեֆրիդիալ համակարգերին։ Այն միջին տեղ է զբաղեցնում պրոտոնեֆրիդիալ և մետանեֆրիդիալ համակարգերի միջև ։
Շնչառական համակարգ
Դիֆուզիայի անատոմիական գործակիցը, ըստ Անկե Շմիտցի, Մայա Գեմելի ու Սթիվեն Ֆ․ Փերիի աշխատանքում կատարված ուսումնասիրության, ամենաբարձրն է ատրիալ խոռոչի ծածկույթում և հատվածային մկանները ծածկող մաշկում․ Ցելոմիկ խոռոչների շուրջը գտնվող մակերևույթների դիֆուզիոն ունակությունը (76 %) համապատասխանում է այն վարկածին, ըստ որի՝ ցելոմը կարող է գործել որպես գազափոխանակության շրջանառու համակարգ։ Նշտարիկի մկանների դիֆուզիոն ունակությունը (23 %) ցույց է տալիս, որ միոմերները հավանաբար կարող են ինքնուրույն կլանել թթվածինը։ Հետազոտությունը ցույց է տվել, որ խռիկային ճեղքերի արյունատար անոթները շնչառության ընթացքում էական դեր չեն խաղում (1%)։
Արյունատար համակարգի դերը գազափոխանակության գործընթացում վիճելի է մի շարք պատճառներով․ նշտարիկը չունի սիրտ (բաբախող անոթները կծկվում են միմյանց հետ ոչ համաձայնեցված ), չունի էնդոթել, էրիթրոցիտներ, շնչառական պիգմենտեր։ Այդ պատճառով էլ նշտարիկի մոտ գազափոխանակության գործընթացում կարևոր դեր է կատարում դիֆուզիան ։